
Brutalitat i impunitat policial 


La Guàrdia U rbana manté la brutalitat habitual del cos antiavalots 

Violenta càrrega de la Guàrdia Urbana al 
concert del Correllengua a Sant Andreu 


La rb/olta popular a Boüvia es converteix en massacre 


Almenys 70 persones varen ser 
assassinades per l'exèrcit bolivià 
en la seva defensa d'un Govern 
recolzat únicament pels Estats Units 

Encesa d'espelmes davant el consulat bolivià a Bcn el passat dia 17 


Sant Andreu de Palomar,- Les activitats del 
Correllengua a Sant Andreu aquest any con¬ 
staven de tres dies, amb xerrades, concerts i 
un dinar popular, El que no es podia pre¬ 
veure era el que va succeir el dissabte a la nit 
mentre es celebrava el concert a la plaça 
Can Fabra que culminava amb l'actuació del 
grup Revolta 21 La regidoria de Sant Andreu 
havia donat permís per escrit a la CAL (Co - 
ordinadora d'Associacions per la LLengua, 
organitzadora del Correllengua) d'activitats 
fins les 12.30h de la nit de dissabte, mentre 
que oralment, s'havia acordat fins a la lde la 
matinada. El concert transcorria sense cap 
problema quan a les 12.25 apareixien a la 
plaça dues dotacions de la Guàrdia Urbana 
que demanaren als organitzadors que atu¬ 
ressin l'acte a fi de que els tècnics de llums 


de l'Ajuntament puguesssin tallar la corrent 
elèctrica. Els i les organitzadores de l'acte 
s'hi van oposar al·legant el permís oral que 
se'ls havia donat. Després d'un quart d'hora 
apareixien duesdotacionsd'antiavalotsde la 
Guàrdia Urbana, que van romandre a la per¬ 
ifèria de la plaça. Quan faltaven cinc minuts 
per la una, la situació era la següent: un 
cordó de persones es mantenien protegint 
el punt de llum de la plaça per a què el con¬ 
cert pogués continuar, 30 metres més enllà 
alguns membres de l'organització dialogaven 
amb membresde la Guàrdia Urbana i a l’altra 
banda del carrer, els antiavalots es prepar¬ 
aven per intervenir. De sobte, els agents s'en¬ 
retiren i deixen pas a les dotacions d'anti- 
avalots, que es dirigeixen cap al punt de 
llum. Allà estroben amb la resistència passi¬ 


va del cordó que l'envoltava, i sense cap avís, 
comencen a carregar amb gasos lacrimògens 
i cops de porra i de peu contra aquest grup 
de persones, que es veu obligada a disper- 
sar-se, abans de començar a respondre. Els 
assistents al concert van començar a rebut¬ 
jar la càrrega amb el llançament d'ampolles i 
pedres, fins que la Guàrdia Urbana es va veu¬ 
re obligada a abandonar la plaça. El resultat 
final va ser de dos assistents al concert que 
van anar a l'hospital a causa de les contu¬ 
sions, una de les quals va presentar denún¬ 
cia, i de diversos agents ferits i contusionats, 
a banda de que el concert es va interrompre 
definitivament quan va començar la càrrega. 
Les conseqüències no s'han fet esperar. El 
diumenge per la tarda, la persona que va 
presentar la sol·licitut per fer el concert 
rebia una citació judicial en la que no con¬ 
stava cap acusació concreta, però s'espera 
que sigui la de desordres públics, i que s'hau¬ 
rà de resoldre en els propers dies. D'altra 
banda, l'organització del Correllengua va 
convocar una roda de premsa a la FAVB el 
dimarts 21 pel matí en la que van denunciar 
el paper de la força pública el dissabte, així 
com es demanen responsabilitats polítiques 
al regidor del Districte, Jordi Hereu, que 
casualment és també el cap de la Guàrdia 
Urbana, en ser Regidor de Via Pública, però 
també a Joan Pallarès, regidor de Cultura 
d'ERC. A més a més s'ha demanat que als 
actes del Correllengua que han de cel ·lebrar- 
se aquest cap de setmana a Sants, Gràcia i 
Nou Barris no hi hagi presència policial i s'ha 
convocat a una manifestació de repulsa el 
proper dissabte dia 25 a les 12h del matí a la 


plaça Orfila de Sant Andreu. 

Cal remarcar que aquesta actuació de la 
Guàrdia Urbana al barri de Sant Andreu no 
és un fet poc habitual en aquest barri, on al 
llarg dels darrers anys, els protagonistes 
d'enfrontaments i càrregues que hi ha hagut 
al barri en diferents actes convocats per 
sectors antagonistes han estat membres 
d'aquesta força pública, a la que s'ha denun¬ 
ciat en múltiples ocasions per les seves 
actuacions, com s'afirma, d'altra banda, a la 
querella que des de diversos moviments 
socials afectats s'està preparant contra la 
unitat d'antiavalots de la Guàrdia Urbana i 
els seus responsables polítics arran de 
moltes de les intervencions des de l'any 99. 

Seguirà l'extorsió 

Bolívia.- La desobediència popular ha fet per¬ 
dre el "gran" negoci de la corporació Pacific 
LNG; corporació integrada per Repsol-YPF, 
British Gas i Panamerican Gas, que fou sòcia 
d'Enron. Tot indica que la corporació deixarà 
de guanyar deu dòlars per cada dòlar d’inver¬ 
sió.Si anem concretament a Repsol, aquesta 
es caracteritza per la seva presència al terri¬ 
tori des de 1994. Aquell any, Repsol es va 
adjudicar una àrea petrolera de 1.300.000 
hectàrees, afectant a un Parc Nacional i a 4 
territoris indígenes. Durant 1995 i 1998, 
Repsol va obrir un total de 1.370 km de camins 
sísmics en la selva amzònica i va deforestar 
més de 300 zones per aterrissatges d’he¬ 
licòpters. Repsol va ser denunciada en repe¬ 
tides ocasions per caça il·legal d’espècies, 
deforestació de marges dels irus, tala il·legal 
d’arbres, vertits de residus sòlids. Tant organ¬ 
itzacions indígenes com sindicats de camper¬ 
ols han denunciat l’incompliment per part de 
Repsol dels convenis subscrits. A 1997, va 
obrir el seu gran Pou Exploratori i es va adju¬ 
dicar 4 noves àrees bolivianes que afecten a 
dos parcs nacionals i a varis territoris indí¬ 
genes. + info: www.cascall.org/ repsol 

El Alto/ Bolívia.- Entre el dijous 9 i dilluns 13 
d'octubre a l'àrea metropolitana pacenya (El 
Alto i La Paz) van morir un total de 52 per¬ 
sones, gairebé totes per tirs de bala o explo¬ 
sió de balins de goma o de gas lacrimogen 
en els seus rostres o al cap, durant les pro¬ 
testes socials d'aquests últims dies a Bolivià. 
El dijous 9 van morir dues persones; el diss¬ 
abte lldues més; el diumenge 12 unes altres 
26 i el dilluns 13 a La paz i a L'Alto almenys 
20 persones. Dirigents socials i persones 
afectades per la massacre a la ciutat de El 
Alto, van clamar perquè un mèdic forense es 
presentés per a certificar la mort d'almenys 
tres persones, que van caure mortes en les 
zones de Rio Seco, Vila Brasil, Pedro Do¬ 
mingo M urillo, Final Los Andes i zones adja¬ 
cents del sector nord de la ciutat del Alto. 
"Si no ve un metge ara, els cossos dels nos¬ 
tres morts poden entrar en descomposició". 
L'escalada repressiva del govern ha donat 
força al poble i de fet, cada urpada de la 
repressió ha estat contestada fins ara amb 
un pas més audaç de la mobilització, i amb 
el desenvolupament de formes d'autode¬ 
fensa. Les provocacions governamentals 
dels dies dijous i divendres van significar un 
salt en l'enfrontament. El govern va forçar 
amb un gran desplegament militar i policial 
el pas d'una "caravana" d'autobusos i ca¬ 
mions que venia d'O ruro, i també la sortida 
d'alguns camions cisterna des de la Planta 
de Senkhata per a abastir la ciutat de La Paz, 
gairebé al punt de la paralització del trans¬ 


port per falta de gasolina. La brutal repres¬ 
sió, dirigida com si es tractés d'una expedi¬ 
ció militar en territori enemic, va provocar 
les primeres baixes fatals i va fer esclatar la 
brega acumulada. Envoltats per centenars 
d'efectius amb tanquetes, la caravana va 
avançar descarregant tota la seva fúria con - 
tra el poble mobilitzat que resistia amb els 
escassos elements al seu abast, al marge de 
les carreteres. Als gasos i bales es va respon¬ 
dre amb una aferrissada resistència amb 
pedres, Mantes cremades, i fins i tot molo- 
tovs i alguns tirs d'armes de foc. Les oficines 
d' Electropaz i d'altres van ser assaltades i 
cremades per la multitud. Després de conèi¬ 
xer-se l'assassinat de José Luis Atahuichi, 
miner de Huanuni, i les altres primeres 
morts,el departament policial zonal deSan- 
tiago II va ser saquejat totalment. Només va 
quedar el petit edifici buit. Les armes van 
ser preses pel poble. La planta d'aigua 
potable de Incachaca va ser presa per cen¬ 
tenars de camperols i alguns 'postes' de la 
llum van ser enderrocats. Es va estendre la 
idea de baixar massivament al centre de la 
ciutat i assetjar els barris burgesos de la 
Zona Sud. El poble li va disputar pam a pam 
el territori 'Alteny' a les forces de seguretat 
que en tot moment van actuar com un 
exèrcit d'ocupació assetjat en territori ene¬ 
mic, emprant en la repressió tanquetes, 
munició de guerra, helicòpters i avions. Una 
brutal massacre ordenada des del Govern. 

Comencen a colpejar a la gent que disfrutava de la festa poc abans de la una de la nit. 


















AnTIM IUTARISM E I OBJECCIÓ FISCAL 


Judici contra els objectors fiscals que 
van tancar-se a Hisenda de M ataró... 
...i contra els mossos que van desallotjar-los 


Mataró/ El Maresme.- El 31 de març passat, el 


La lluita del pobue basc 


M ÉS DE 25.000 PERSONES SURTEN ALS CARRERS DE DONOSTI 

La segona operació contra Egunkaria 
i la cultura vasca acaba amb 
l'alliberament de tots els detinguts 

A Barcelona es reuneixen diversos centenars de persones a plaça Sant laume 


La jugada del M ovim iento N acional Revolucionario : els dos presidents 

El projecte futur d'un referèndum amaga 
la continuïtat de concessió del gas 

La Paz/ Bolívia.- La caiguda de l'actual ex- 


grup Espontanis per l'Objecció Fiscal a les 
despeses militars va ocupar, simultàniament, 
les delegacions d'Hisenda de Mataró i Arenys 
de Mar, al Maresme. La tancada pacífica per 
reclamar la 'desmilitarizació dels impostos' es 
va acabar a la nit, amb la intervenció dels 
antiavalots dels Mossos d'Esquadra, que van 
ferir a set persones, i amb un intercanvi de 
denúncies; una contra els tancats a Hisenda 
acusats de desobediència i resistència a l'au¬ 
toritat i un altre als M ossos per lesions. 

El dimarts21d'octubre s'han celebrat elsdos 
judicis. Durant el primer judici contra els 
tancats a Hisenda, als quals els fiscals dema¬ 
nen penes d'arrest de cap de setmana i 


Vila de Gràcia.- "Després de les manifesta¬ 
cions viscudes contra la invasió d'Irak, 
alguns van proclamar Barcelona com a "ciu¬ 
tat deia pau"; van ser els mateixos que diuen 
estar molt preocupats pel pacifisme fins el 
punt de convertir-lo en un dels eixos 
temàtics del Fòrum de les Cultures SA. I és 
cert que els preocupa la pau, i que volen fer 
de Barcelona una ciutat pacífica i pacificada. 
En aquelles mateixes manifestacions se sen¬ 
tia un altre crit: "Quina és la teva guerra?''. 
Aquest crit volia recordar que aquesta ciutat 
també és un camp de batalla, de guerres 
menys espectaculars i menys mortíferes, 
més quotidianes, de guerres on no 
arrisquem la vida, però 2 a les que s'hi 
decideix com podrien ser les nostres vides. 
Una guerra que lliurem cada dia contra la 
precarietat, l'exclusió, la por i la solitud. Una 
guerra on intentem omplir aquest buit i 
allunyar aquest malestar amb altres formes 
de socialitat que no passen pels espectacles 


multes, els acusats han explicat els motius 
de la seva actuació i l'advocat defensor ha 
qualificat de surrealista que es jutgi a gent 
que treballa contra les guerres i no a aquells 
que les impulsen. D'altra banda en el judici 
contra els mossos, a qui també es demana 
penes de caps de setmana i multes així com 
els costos del judici i indemnitzacions, s'ha 
acusat a l'Administració Pública d'entorpir la 
justícia ja que s'ha impedit que molts dels 
mossos identificats assistissin al judici. La 
sentència es farà pública d'aquí a dues set¬ 
manes. Mentrestant, s'ha convocat una con¬ 
centració dissabte 25 d'octubre a les set de 
la tarda a la plaça Santana de Mataró per 
demanar la desmilitarització de la societat. 

piromusicalsde l'ajuntament i pels dies de la 
bicicleta patrocinats per Don Piso. 

Una guerra que té les seves batalles i les 
seves efemèrides, i una d'aquestes s'acosta 
ja: 7 de novembre, desallotjament del CSO 
Les Naus. Aquest dia els amants de la pau, 
dels beneficis, de l'especulació, dels valors 
del Fòrum, poden guanyar una altra batalla, 
poden desallotjar i enderrocar Les Naus. I 
guanyada la batalla, acabada una altra petita 
guerra, celebrar la victòria i la pau. La pau 
que ve després de la guerra, la pau que 
imposen els guanyadors. 

I ens voldran pacificar, intentaran pacificar 
aquesta ciutat fins arraconar-la al silenci i a 
la resignació. Barcelona, la ciutat de la pau." 

CSO LES NAUS 20/ 10/ 03 
www.sindominio.net/ lesnaus 
lesnaus@sindominio.net 
ASSEMBLEA D'OKUPES BARCELONA 
www.sindominio.net/ quinzenaokupacio 
quinzenaokupacio@sindominio.net 


Euskal Herria .- El passat dijous 16 d'octubre, 
més de dos-cents agents de la guàrdia civil 
principalment provinents d'Intxaurrondo, 
varen desplegar-se per diverses localitats 
d'Euskal Herria, procedint a la detenció de 8 
persones vinculades al món empresarial 
d'entitats que promouen la cultura vasca, 
des de la premsa en euskera fins editorials, 
distribuidores, etc... L'operació policial va 
ser ordenada pel jutge Juan del Olmo en 
base a informes entregats per la guàrdia 
civil, i els detinguts estaven vinculats princi¬ 
palment a l'empresa Zabaltzen, i als diaris 
Berria i Egunkaria. Les mobilitzacions davant 
aquest nou atac a la cultura vasca no es van 
fer esperar, i a banda de concentracions i 
assemblees, es va convocar una gran mani¬ 
festació que va aplegar desenes de milers de 
persones (25.000 segons les estimacions 
menys optimistes) que varen col·lapsar el 
centre de Donostia el passat dissabte, 
Paral·lelament a Barcelona es va realitzar 
també una concentració de la Plataforma 


Nou Barris/ Barcelona.- Els propers dies 3 i 4 
de novembre es jutjarà a 9 persones acu¬ 
sades d'usurpació en relació al cas de Can 
Masdéu. Però, iquè i a qui pretenen jutjar? 
ials centenars de persones i desenes de 
col·lectius implicats en aquesta experiència? 
ia les veïnes i als jubilats de 9 Barris que 
conreen els horts comunitaris? ^a aquells 
que en aquesta ciutat de l'especulació han 
fet d'una casa abandonada espai de vida i 
lluita? L'antiga masia de Can Masdéu està 
situada en una de les últimes valls no urban¬ 
itzades de la vessant barcelonesa del Parc de 
Collserola, Després de més de 50 anys de 


per l'Egunkaria de Catalunya, tot aplegant 
unes 400 personesa la plaça de Sant Jaume. 
Trasllat a M adrid i alliberament 
Després de les més de 100 hores de detenció 
i incomunicació, els imputats declaraven a 
l'Audiència Nacional. L'advocat que repre¬ 
sentava a un d'ells com a colofó també va ser 
detingut durant la declaració, en base a ser el 
representant legal d'Egunkaria. Però final¬ 
ment i en base a la inexistència de fonaments 
en les acusacions presentades per la guàrdia 
civil tots ells quedaven en llibertat. Això sí, el 
jutge es veïa obligat a posar una gran fiança 
als alliberats per no deixar en evidència a la 
Benemèrita. Alguns han hagut de pagar 
30.0 0 0 euros i d'altres 12.000, la resta ha 
aconseguit la llibertat sense fiança. El de¬ 
goteig de persones que sortien en llibertat 
va ser rebut amb abraçades, llàgrimes i 
aplaudiments pels familiars, amics i repre¬ 
sentants d'entitats basques desplaçats fins a 
M adrid per fer seguiment de la seva situació. 

total abandó, el desembre del 2001 va ser 
okupada i rehabilitada com a vivenda i cen¬ 
tre social rurbà. Des del primer dia el 
col·lectiu d'o kupants es va fixar dosobjetius 
prioritaris: vetllar per la preservació del 
caràcter natural de la vall i recuperar el seu 
us i gestió comunitaris. 

Poques setmanes després, la Fundació 
Hospital de St. Pau, propietària de la finca, 
va presentar una denúncia per usurpació i 
danys. El jutge d'instrucció va decretar 
cautelarment l'ordre de desallotjament. El 
29 de maig del 2002 feia acte de presència 
la policia antidisturbis. Tanmateix, la 


President Sanchez de Lozada no ha significat 
en cap cas, un canvi en les estructures de 
poder. El seu successor Carlos Mesa, es un 
conegut periodista i historiador amb una 
llarga trajectòria. Mesa va incórrer per 
primera vegada en la política l'any passat; 
com a candidat independent a la vicepre- 
sidència juntament amb de Lozada. El Partit 
que ambdós integren, l'MNR va guanyar les 
eleccions el 30 de juny del 2002 amb tan sols 
el 22% dels vots; en segon lloc, va quedar el 
MAS encapçalat per Evo Morales. El passat 
dissabte a la matinada, es va anunciar la reti¬ 
rada del President i l'ascens al poder de M esa, 
que dies abans havia retirat el seu suport al 
President; presentat com a victòra popular. 
Dimarts 21 de Lozada, ha anunciat que es 
quedarà "un temps" a Estats Units, però amb 
voluntat de retornar a Bolívia i seguir en la 
política. Ha arribat a Washington per dema¬ 
nar als organismes multilateralsquedonin el 
seu suport i ajudin al nou govern com a 
única alternativa per salvaguardar la "demo¬ 
cràcia" al país. Sanchez de Lozada aspira a 
continuar com a cap del seu partit (MNR) 


resistència de tota la gent que s'hi va oposar, 
penjats de la façana o acampats a la vall, va 
impedir que s'efectués el desallotjament. 
Finalment, el jutge va anular l'ordre argu¬ 
mentant que "el dret a la vida està per 
damunt del dret a la propietat". 

Arrel d'aquests fets es van filtrar els plans 
ocults de la Fundació: una fosca operació 
especulativa que supondría l'enderroc de 
L'edifici, catalogat i protegit com a patrimoni 
històric, per construir una indefinida 'porta 
de collserola' i un complexe residencial per 
membres del Col·legi de Metges. Es a dir, 
urbanitzar parcialment la vall i cedir el dret 


fins a la fi de les eleccions municipals que es 
realitzaran a finals del proper any. Paral·lela¬ 
ment, el nou President es va pronunciar diu¬ 
menge sobre els canvis en el nou govern; es 
va comprometre a conformar l'Assemblea 
Constituent, al funcionament del poder 
executiu independentment dels partits, al 
fet que el seu govern té la condicionalitat de 
transitori i la lluita contra la corrupció. 
També va incidir amb èmfasi en la temàtica 
del gas. Així com una de les darreres accions 
empreses per de Lozada fou aturar pública¬ 
ment la concessió del gas davant el descon¬ 
tentament popular que li exigia la dimissió; 
el nou President ha utilitzat una nova fór¬ 
mula. Mesa ha presentat la proposta d'un 
futur referèndum en el qual es donarà infor¬ 
mació "real" a la població sobre la concessió 
del gas. El President preveu que amb aquest 
referèndum la població s'adonarà realment 
dels beneficis d'exportació de gas i petroli 
cap a Estas Units via Xile. Alhora afirma que 
les protestes es van iniciar per aquesta 
pròpia manca d'informació per part de la 
població i per l'explicació manipulada que 
van propagar grups que van iniciar la revolta. 

d'ús a una èlit amb elevat poder adquisitiu. 
Gairebé un any i mig després Can M asdeu és 
una realitat consolidada que sobrepasa els 
límitsfísics de l'antiga masia, del districte de 
9 Barris i fins i tot de Barcelona i Catalunya. 
En aquest tríptic trobareu una síntesis del 
que Can Masdéu és actualment. Preten ser 
també una invitació a coneixe'ns, a partici¬ 
par del centre social i a solidaritzar-se acti¬ 
vament amb la campanya que estem mon- 
tant en motiu del judici que s'apropa. 

Can Masdéu + Plataforma en Defensa 
de la Vall de Sant Genis 20/10/ 03 


Suport econòmic a anarquistes detinguts 

Bbva: 0082-7028-21-0200530482 


Solidaritat amb l'«Ateneu de Korneyà» 

Cornellà/ Baix Llobregat.- Després de tres anys de procés judicial contra l'Ateneu de Korneyà 
hem tingut un canvi de jutgessa per segona vegada. Aquesta ultima, Clara Carulla Terricabras 
sembla tenir bastant pressa per fer efectiu el desallotjament, així ho ha demostrat resolent 
d'un sol cop en dues setmanes quatre escrits presentats pel nostre advocat durant els últims 
mesos. L'última noticia que ens ha arribat des de el jutjat n 2 3 de Cornellà el passat 16 d'oc¬ 
tubre és que la data de desallotjament és pel dia 3 de desembre a les D hores del matí, 
donant-nos també cinc dies per posar un recurs. Ateneu de Korneyà 20/10/ 03 


OKUPACIÓ I CENTRES SOCIALS 


El 7 DE NOVEMBRE PRIMER ACTE DEL FÒRUM DE LES CULTURES 

Nou comunicat del Centre Social Okupat 
Les Naus davant l'amenaça de desallotjament 


Dilluns 3 de novembre davant dels jutjats de Lluís companys 

Durant el judici de Can M asdeu, 
12 hores de festa i resistència 
en defensa dels espais alliberats 






Lluites d'Arreu 


Defensa dels espais naturals 


Lluites laborals 


L'assassinat de Digna Ochoa segueix impune 

Barcelona.- En motiu del segon aniversari del seu assassinat el passat diumenge 19 d’ocubre unes 100 
persones van participar en un acte d’homenatge a l’advocada mexicana defensora dels drets humans 
Digna Ochoa davant el monument de Francesc Layret, advocat laboralista català assassinat per pis¬ 
tolers de la patronal l’any 1920. A l’acte, en el qual també s’homenatjà Manuel Vàzquez M ontalbàn, es 
vestiren de dol les figures del monument, s’encengueren espelmes, es desà un ram de flors, es van 
enganxar cartells rebatejant la plaça amb el nom de Plaça de la Dignitat i es va penjar nuna pancarta 
amb el lema "dos anys sense Digna, dos anys sense dignitat". També van intervenir diverses persones i 
es van llegir escrits en què es recordava a l’advocada, es denunciaven les irregularitats del procés 
jurídic i es demanaven responsabilitats. Es va recordar que Digna Ochoa va ser trobada morta el 19 
d'Octubre de 2001 al seu despatx de Ciutat de Mèxic i de seguida es despertà la sospita de que es 
tractava d'un crim d’estat. L'advocada havia portat casos que l’havíen dut a enfrontar-se a les forces 
més importants de Mèxic, com ara l’exèrcit, la policia i l’administració de justícia i havia estat seg¬ 
restada i torturada dues vegades. La notícia tingué una gran repercussió tant dins la societat mexi¬ 
cana com a nivell internacional i organitzacions i institucions com Amnistia Internacional, la ONU, la 
Unió Europea i fins i tot el Departament d’Estat nord-americà exigiren al govern mexicà una investi¬ 
gació sobre els fets. Aquesta es realitzà però després de dos anys i en una investigació plena d’irreg¬ 
ularitats el jutge ha determinat que Digna Ochoa esvasuicidar. Dilluns es va entregar al Consulat de 
mèxic un ram de roses blanques amb la llegenda "No les creemos porque nos sobran razones”. 

Informaciónadicional awww.pangea.org/ ellokal/ dignaochoa 

Jornades de 
mobilització a les 
Terres de l'Ebre 

25-Oct: Atots els pobles 
de les terres de l'Ebre 
actes reivindicatius 
26-0ct: Manifestació a 
Tortosa amb el lema: 

"Lo riu és vida, mai 
més transvasaments" 


Placa 0 rfila de Sant Andreu. Dissabte 25 octubre a les 12h 

Prou repressió de la guàrdia urbana 



En cas que es produís l'extradició, l'endemà a les 20h del vespre 

Contra l'extradició dejuanra 

A la Sots-Delegació de Govern, al carrbr Mallorca 278 (CONVOCA! ReSCat) 



Invasió d’Iraq: 

la massacre continua 


7757 

CIVILS IRAQUIANS ASSASSINATSDES DEL 20 DE MARÇ 


142 

MILITARS DE LA COALICIÓ INVASORAMORTS 
DURANT L'OPERACIÓ D'ASSALT DE L'IrAQ 


186 

SOLDATS DE LA COALICIÓ INVASORAMORTS 

DES DEL SUPOSAT FINAL DE L'OCUPACIÓ DEL PAIS 

(4 durant l'última setmana) 


1500 manifestants en defensa del territori 

4 busosque anaven a la manifestació són retinguts a la jonquera 

Girona/ El Gironès.- La manifestació de diumenge 19 a Girona, convocada per l'Assemblea 
en Defensa de les Terres N ord-0 rientals, formada per més d'una quarentena de grups i enti¬ 
tats ecologistes, va congregar a més de 1500 persones. La manifestació va transcórrer en un 
aire festiu i va acabar amb la lectura del manifest. L'inici de l'acte es va produir amb retraç 
degut a la retenció a la Jonquera de més de mitja hora, de quatre autocars pro vinents de la 
Catalunya Nord, que es dirigien a la manifestació. La policia va procedir a un escorcoll dels 
autocars i posteriorment els deixà passar. L'Assemblea en Defensa de les Terres Nord- 
0rientals va crear-se front a la necessitat d'una defensa del territori coordinada entre la 
Catalunya Nord i Sud per tal de denunciar projectes tals com la línia d'alta tensió de 400 kv 
(Setmenat-Bescanó Baixàs) i per tal d'exigir una nova cultura de l'energia, de l'aigua, de la 
mobilitat i de la preservació del medi. 

Contra-Infos+Assemblea en Defensa de les Terres N ord-0 rientals 21/10/ 03 


Antifeixism e 


Apareixen enganxines xenòfobes al metro de Barcelona 

Anglada i la seva PxC organitzen una 
manifestació a Hospitalet per aconseguir 
publicitat a les eleccions a la Generalitat 

Vic/ Osona.- El comitè executiu de la xenòfoba i racista Plataforma per Catalunya (PxC) va 
decidir el 16 de setembre, a Vic, que es presentaran a les eleccions al Parlament el pròxim 
16 de novembre. L'exmilitant de Fuerza Nueva Josep Anglada, actual president de la 
Plataforma, serà el candidat a la presidència de la Generalitat. La formació d'Anglada es va 
estrenar a les passades eleccions municipals, obtenint un regidor a Vic, Cervera, M anlleu i el 
Vendrell. La PxC ja va patir al juny la seva primera crisi interna. El número dos de la llista de 
Vic als comicis de maig, Rafael Rabassa, va abandonar la formació acusant Anglada de no 
admetre "cap mena de democràcia" interna. Ara la candidata per Girona, Maria Elena 
Tarrats, ha renunciat també a encapçalar la llista del partit presidit per Josep Anglada. 
Tarrats ha denunciat davant el seu partit «pressions laborals i familiars», pocs dies després 
que el Diari de Girona avancés que M aría Elena Tarrats, una funcionària de presons i veïna 
de l'Escala, seria qui encapçalaria la llista de la formació d'Anglada a Girona. 

Hospitalet/ Barcelona.- Des de la Plataforma per Catalunya s'ha traçat una estratègia de 
provocacions per aconseguir visibilitat mediàtica, el primer dels actes programats serà una 
manifestació el proper diumenge 26 d'octubre a les 12 del migdia a l'avinguda Torrent Gornal 
de l'Hospitalet de Llobregat amb el lema "Sense seguretat no hi ha llibertat". També s'han 
dedicat a posar enganxines al metro amb la imatge d'algú colant-se i amb la frase "Inmigrante 
il·legal paga tu billete". Aquestes s'han vist principalment a estacions de la línea 5, 

Osona.com +Contra-lnfos 1/10/ 03 


Acomiaden un treballador d'Esteban-Ikeda 
per defensar a la seva companya d’assetjament 

El Prat/ Baix Llobregat.- Manuel Recio, delegat de la CGT a Esteban-lkeda va ser despedit el pas¬ 
sat 5 de setembre, per l'únic delicte de defensar una companya que estava sota assetjament per 
part d'un altre treballador. Manuel es va enfrontar amb l'encarregat que havia ordenat des de feia 
més d'un mes, perseguir i vigilar en to amenaçant a una companya amb l'únic objectiu de que 
aquesta acabés demanant la baixa voluntària. Aquesta dinàmica de "moving" laboral s'està gener¬ 
alitzant a les grans multinacionals i no hi ha mecanismes actuals que permetin denunciar-ho 
jurídicament. Davant aquesta situació, Manuel va increpar a l'encarregat cercant al responsable 
del centre per tal de trobar una solució. Posteriorment, el treballador va ser despedit sense cap 
tipus de procediment. Davant aquests fets, la Secció Sindical de CGT a Esteban-lkeda ha decidit 
presentar una convocatòria de vaga pels dies: dijous 23 d'octubre, dissabte 25, dijous 30; i elsdies 
6 i 13de novembre, durant tot el dia. Contra-Infos+Secció CGT a Esteban-lkeda 21/10/ 03 


IM PUNITAT PO LICIAL A SABADELL 


Continuen les protestes contra la violència policial 

Sabadell/ Vallès Occidental- Diumenge 19 van tomar a concentrar-se, per tercera setmana consecutiva, un 
miler de persones davant l’Ajuntament de Sabadell per demanar l’absoiució dels lldetinguts arran dels fets 
del passat 27 de setembre. La concentració va començar amb deu minuts de silenci amb la posterior llegi¬ 
da del manifest de la Plataforma i va acabar amb una cassolada sota els crits que demanaven la dimissió 
del Regidor de Via Pública, Paco Bustos. La Plataforma de Suport als Detinguts del 27S, exigeix respons¬ 
abilitats polítiques al consistori i a l’Alcalde Manuel Bustos, coma responsable màxim de l’equip de govern. 
Condemnant qualsevol acte de violència institucional, exigeixen que es creï un codi deontològic d’actuació 
de la policia municipal i una comissió que vetlli per la seva transparència i el control d’aquest cos de segure¬ 
tat. En termes d’investigació, es demana que s’expliqui el procés de selecció i formació del cos d’interven¬ 
ció ràpida de la policia municipal; cos que es va estrenar el 27S; així com la seva dissolució. Alhora exigeix¬ 
en explicacions per l’estat de sobreexitació d’alguns dels membres dels diferents cossos policials. El prop¬ 
er diumenge 26 hi haurà un dinar popular que continuarà amb el clima de protesta fins el Ple M unicipal, 
previst pel proper dimecres 29. Contra-lnfos +Plat. Suport als Detinguts del 27-S 21/ 10/ 03 



Butlletí setmanal 

Gdntra-Infos 


tel: 93.442.62.53 

CORREU electrònic: 
«zitzania@sindominio.net» 


rs^L'oratge de la setmana vinent 


Dimecres 22 Divendres 24 Diumenge 26 Dimarts 28 



Un dimecres plujós tancarà una setmana en la que s’han recollit més de 150 litres per metre 
quadrat a molts punts de Catalunya. Després els vents giraran al Nord amb algún ruixat el 
divendres i sobretot una baixada de temperatures de més de 5 graus, però amb ambient assoleïat. 








































































